Γάιος Φούφιος Γεμίνος (ύπατος το 29)

Ο Γάιος Φούφιος Γεμίνος, λατινικά: Gaius Fufius Geminus (απεβ. το 29 μ.Χ.) ήταν Ρωμαίος συγκλητικός, που έζησε κατά τη διάρκεια του Πριγκιπάτου. Ήταν ύπατος το έτος 29 με συνάδελφο τον Λεύκιο Φούφιο Γεμίνο.Alison E. Cooley, The Cambridge Manual of Latin Epigraphy (Cambridge: University Press, 2012), p. 459 Ο Γεμίνος (ie Δίδυμος) ήταν γιος του Γάιου Φούφιου Γεμίνου.

 Βιογραφία 
Ένα μέρος της σειράς αξιωμάτων (cursus honorum) του είναι γνωστό από μια επιγραφή, που ανακτήθηκε από το Moντεφάνo στην Ιταλία, η οποία αναγνώριζε τον Γεμίνο ως προστάτη (patron) της αποικίας. Ο Γεμίνος ξεκίνησε τη συγκλητική του σταδιοδρομία ως ταμίας (quaestor) για τον Aυτοκράτορα Τιβέριο. Μετά από αυτό ήταν ο διορισμένος του Aυτοκράτορα για το δημοκρατικό λειτούργημα του τριβούνου των πληβείων. Εκείνη την εποχή, σίγουρα πριν προσχωρήσει στην υπατεία, ο Γεμίνος έγινε δεκτός στους επτά άνδρες εορταστές (septemviri epulonum), ένα από τα τέσσερα πιο διάσημα αρχαία ρωμαϊκά ιερατεία.

Σύμφωνα με τον Λακτάντιο, ο Φούφιος Γεμίνος ήταν ύπατος μαζί με τον "Ρουβέριο Γεμίνο", τη χρονιά που σταυρώθηκε ο Ιησούς Χριστός από τη Ναζαρέτ.Lactantius. David Dalrymple (transl.) (2021) On the Deaths of the Persecutors: A Translation of De Mortibus Persecutorum Evolution Publishing, Merchantville, NJ , p. 2

Σύμφωνα με τον Τάκιτο, ο Δίδυμος όφειλε τις επιτυχίες του στη συγκλητική θέση στην αυτοκράτειρα Λιβία, τη μητέρα του Τιβέριου. Ο Τάκιτος περιγράφει επίσης τον Δίδυμο ως «έναν άνδρα ικανό να κερδίσει τη στοργή μιας γυναίκας», και πνευματώδη, «συνηθισμένο να γελοιοποιεί τον Τιβέριο με εκείνα τα πικρά αστεία, που οι ισχυροί θυμούνται τόσο καιρό».Tacitus, Annales, V.2 Μόλις πέθανε η Λιβία, το έτος της υπατείας του, ο Γεμίνος διώχθηκε για προδοσία. Σύμφωνα με τον Δίωνα Κάσσιο, όταν κατηγορήθηκε για εσχάτη προδοσία (majesstas), ο Γεμίνος στάθηκε στην αίθουσα της Συγκλήτου και διάβασε τη διαθήκη του στο συγκεντρωμένο σώμα, όπου άφηνε την κληρονομιά του σε ίσα μέρη: στα παιδιά του και στον Αυτοκράτορα. Κατόπιν αυτού κατηγορήθηκε ότι ήταν δειλός, και απάντησε επιστρέφοντας στο σπίτι, πριν διενεργηθεί ψηφοφορία για τις κατηγορίες. Όταν ο ταμίας έφτασε, για να φροντίσει να εκτελεστεί, ο Γεμίνος έκοψε τους καρπούς του λέγοντας: «Αναφέρετε στη Σύγκλητο ότι έτσι πεθαίνει κάποιος που είναι άνδρας». Μετά το τέλος του, η σύζυγός του Mουτιλία Πρίσκα μπήκε στο κτήριο της Συγκλήτου, όπου αυτοκτόνησε με ένα στιλέτο, που είχε φέρει κρυφά μαζί της.Dio Cassius, LVIII, 4

 Παραπομπές 

 Πηγές 


Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα